CELEX: C2005/057/49
Language: sl
Date: 2005-03-05 00:00:00
Title: Zadeva T-472/04: Tožba Vassiliosa Tsarnavasa proti Komisiji Evropskih skupnosti, vložena dne 20. novembra 2004

5.3.2005   
            
            
               SL
            
            
               Uradni list Evropske unije
            
            
               C 57/29
            
         Tožba Vassiliosa Tsarnavasa proti Komisiji Evropskih skupnosti, vložena dne 20. novembra 2004
   (Zadeva T-472/04)
   (2005/C 57/49)
   Jezik postopka: francoščina
   Vassilios Tsarnavas, stanujoč v Volosu (Grčija), ki ga zastopa Nicolas Lhoëst, avocat, z naslovom za vročanje v Luksemburgu, je dne 20. novembra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije z dne 23. decembra 2003 v delu, v katerem tožeče stranke ni uvrstila na seznam uslužbencev, predlaganih za napredovanje v ocenjevalnem obdobju 1999, niti na seznam uslužbencev, ki si po presoji na podlagi napredovalnega obdobja 1998 in 1999 najbolj zaslužijo napredovati v naziv A4, niti na seznam uslužbencev, ki so v istih napredovalnih obdobjih napredovali v naziv A4;
            
         
               —
            
            
               razglasi za nične vse odločbe, ki so z njo v zvezi ali ji sledijo;
            
         
               —
            
            
               v kolikor bi bilo potrebno, razglasi za nično odločbo Komisije z dne 5. avgusta 2004, s katero je bil zavrnjen ugovor tožeče stranke;
            
         
               —
            
            
               Komisiji Evropskih skupnosti naloži plačilo vseh stroškov.
            
         Tožbeni razlogi in bistvene navedbe
   V podporo svoji tožbi se tožeča stranka sklicuje na nepravilnosti v postopku, kršitev člena 25(2) Kadrovskih predpisov, kršitev člena 45 Kadrovskih predpisov in načel enakega obravnavanja in dobre uprave, tako kot, končno, na kršitev pooblastila za odločanje po prostem preudarku.